শ্রীধর সোমনাথ
শ্রীধর পণিক্কর সোমনাথ (জন্ম: জুলাই ১৯৬৩) একজন ভারতীয় মহাকাশ প্রকৌশলী। তিনি বর্তমানে ভারতীয় মহাকাশ গবেষণা সংস্থার চেয়ারম্যান হিসেবে কাজ করছেন। তাঁর নেতৃত্বে চন্দ্রযান-৩ নামে তৃতীয় ভারতীয় চন্দ্র অনুসন্ধান অভিযান পরিচালিত হয়। বিক্রম নামের ল্যান্ডার ও প্রজ্ঞান নামের রোভারটি ২০২৩ সালের ২৩ আগস্ট চাঁদের দক্ষিণ মেরুতে অবতরণ করেছিল। যার ফলে ভারত চতুর্থ দেশ হিসেবে চাঁদে ও প্রথম দেশ হিসেবে চাঁদের দক্ষিণ মেরুতে সফলভাবে অবতরণ করেন। শ্রীধর পানিকর তিরুবনন্তপুরমের বিক্রম সারাভাই স্পেস সেন্টার এবং লিকুইড প্রপালশন সিস্টেম সেন্টারের ডিরেক্টর হিসেবে কাজ করেছেন। তিনি লঞ্চ যানবাহন নকশায় তার অবদানের জন্য পরিচিত, বিশেষ করে উৎক্ষেপণ যান ব্যবস্থা প্রকৌশল, কাঠামোগত নকশা, কাঠামোগত গতিবিদ্যা ও পাইরোটেকনিক্সের ক্ষেত্রে।